

Samoan | Gagana Samoa

**Uiga a le Nu'u**

**Matati’a mo Fuafuaga Fa'atino**

**Aotelega**

***2025 – 2027***

## Fuafuaga Fa'atino e Fa'atatau i Uiga a Nu'u ma Afioaga

O le Fuafuaga Fa'atino e Fa'atatau i Uiga a Afioaga (TAP) o lo'o fa'ata'atia mai ai galuega autu e fa'aleleia atili ai taunu'uga mo tagata e iai a'afiaga tumau o le soifua e feso'ota'i i lo latou fa'aaofia ma le auai i totonu a sosaiete a Ausetalia. O Uiga a Afioaga TAP e fa'avae i luga o fautuaga mai le Royal Komisi i Sauaga, Sauaina, Tu'ulafoa'iina ma le Fa'aaogaina o Tagata e iai A'afiaga Tumau ole Soifua (DRC), ma e atagia ai mea e fa'amuamua e afioaga o tagata e iai a'afiaga tumau o le soifua.

Mo nisi fa'amatalaga i TAPs ma le atina'eina o TAP taga'i i pepa o aotelega ale TAPs.

## Tulaga o iai i le taimi nei

O le Lipoti Fa'ai'u a le DRC e fa'amanatu mai ai e iai la tatou matāfaioi i lalo o le Feagaiga a Malo Aufa'atasi i Aiā Tatau a Tagata e iai A'afiaga Tumau o le Soifua (UN CRPD) e fa'alaua'itele ai ma fa'asagatau i uiga le lelei e fa'asaga i tagata e iai a'afiaga tumau o le soifua.

I le ulua'i ADS National Forum (2022), o se autu faifaipea i tagata auai o le talepeina lea o pa puipui e ala i le fa'aleleia o uiga o tagata lautele. Mo se fa'ata'ita'iga, na fa'ailoa mai e sui auai o le fono o le fa'aleleia o uiga fa'alaua'itele o le a fa'ateleina avanoa faigaluega, fa'ateleina avanoa i le tausiga ole soifua maloloina ma fa'aleleia o a'oa'oga.

E le gata i lea, i le taimi o le atinaʻeina o le ADS, ua fa'ailoa mai ia i matou e tagata e iai a'afiaga tumau o le soifua o latou popolega faʻapitoa i le lē lava o le faʻalauiloaina o a'afiaga tumau o le soifua ma aʻoaʻoga i pisinisi autu e aʻafia ai i latou, e aofia ai tagata e iai le tomai fa'apitoa i le soifua maloloina, faia'oga, ma vaega o le fa'amasinoga ma 'au'aunaga lautele.

O tagata e iai a'afiaga tumau o le soifua e lē lelei le fa'ailoaina i totonu o komiti fa'atonu, i faiga fa'apolokiki ma isi tofiga ta'ita'i i totonu o sosaiete a Ausetalia. I le 2022, e na'o le 1 i le 5 (19 pasene) o tagata e iai a'afiaga tumau o le soifua na iai ni lagona o fai ma sui i tofiga ta'ita'i. O sui auai i le ADS National Forum (2022) ma le Queensland ADS State Forum (2023) na fa'ailoa mai le tāua o le fa'ateleina o sui o tagata e iai a'afiaga tumau ole tino i tofiga ta'ita'i. Sa vaai'a e sui auai le tāua tele ole suia o uiga o potopotoga lautele ma fa'amalosia le fa'aaofia, ma lagolagoina le fa'ateleina o avanoa mo tagata e iai a'afiaga tumau o le tino e fa'atino ai tofiga ta'ita'i.

E tāua le maitauina o tagata o le First Nations e iai a'afiaga tumau o le soifua e tulaga ese lo latou lē taua i Ausetalia ona e le ogatusa le malamalama fa'ale-aganu'u o le fa'aofiaina ma manatu a papalagi i a'afiaga tumau o le soifua, aemaise le taula'i i le fa'aletonu o tagata ta'ito'atasi nai lo le soifua manuia lautele.

E ala i lana Lipoti Mulimuli, o loʻo taʻua ai e le DRC e fa'apea 'o le finauga e tagata e iai a'afiaga tumau o le soifua e tatau i malo ma faʻalapotopotoga ona 'leai se mea mafai ona faia iai matou e aunoa ma i matou' o loʻo faʻamamafaina ai le tāua o lo latou aofia ai i itu uma o faiga fa'aupufai, agafeso'ota'i, tamaoaiga ma aganu'u'.

## Taunu'uga Autu ma Sini

O Vaega o Taunu'uga i Uiga a Nu'u (ADS) e fa'amoemoe e fa'amautinoa uiga o nu'u po'o alalafaga e lagolagoina le tutusa, fa'aaofia ma le auai i sosaiete mo tagata e iai a'afiaga tumau ole soifua.

O Uiga a Nu'u TAP ole avea o Ausetalia ma se nofoaga e aofia ai le faiga tutusa o tagata lautele ma tagata e iai a'afiaga tumau o le soifua.

O lenei TAP e iai fa'amoemoega nei:

* Fa'atele sui o tagata e iai a'afiaga tumau o le soifua i tofiga ta'ita'i.
* E fa'atāuaina e tagata e ana galuega le sao o tagata e iai a'afiaga tumau ole soifua i le aufaigaluega ma latou iloa le aogā o le fa'afaigaluegaina o tagata e iai a'afiaga tumau ole soifua.
* O polofesa fa'apitoa e tulaga mautinoa i a'afiaga tumau ole soifua ma tali lelei i tagata e iai a'afiaga tumau ole soifua.
* Fa'aleleia uiga o nu'u ma alalafaga ina ia lelei le a'afiaga i Faiga Fa'amuamua i lalo o le Ta'iala.

O gaioioiga e faia e tusa ai ma lenei TAP e tatau ona aofia ai ni auala fa'atulagaina e mafai ai ona aofia ai tagata ma vaega o lo'o feagai ma pa pupuni. O gaioiga e tatau ona mafaufau fa'apitoa pe faʻapefea ona faʻafetaui manaʻoga o tagata e iai a'afiaga tumau ole soifua i nuʻu i tua ma nofoaga maotua, O tagata First Nations e iai a'afiaga tumau ole soifua, tagata e iai a'afiaga tumau o le soifua mai afioaga e iai aganu'u ma gagana eseese, tinā ma tama'ita'i ​​​e iai a'afiaga tumau ole soifua, tagata e iai a'afiaga tumau ole soifua ua fa'ailoa o i latou e i le LGBTQIA+ ma tagata talavou e iai a'afiaga tumau ole soifua.

## Gaioiga

O se vaega o le iloiloga o le ADS, sa fa'apea, o tagata e iai a'afiaga tumau ole soifua sa tu'uina atu ni fa'amatalaga latou te mana'omia le fa'aitiitia o TAP lea o lo'o taula'i i mataupu o lo'o ave iai le fa'amuamua e a'afia ai o latou olaga i aso ta'itasi. O lenei TAP e atagia ai lena manatu fa'aalia. E itiiti ni fa'atinoga e mafai ai ona fa'agasolo atili taunu'uga e aogā ma mafai ona lipotia.

O fa'atinoga fo'i o lo'o atagia mai ai manatu fa'aalia e tatau ona sili atu le fa'amaopoopoina ma le ogatusa i le vā o vaega uma o le malo. O lenei TAP e aofia ai sini ma gaioiga e 4 o se ta'utinoga fai fa'atasi a le malo a Taupulega ma malo o setete ma teritori. E le gata i lea, ma pe a talafeagai ai, o malo o setete ma teritori o loʻo aofia ai gaioiga faʻasino i lo latou afioaga.

## Aofiaga o Tagata e iai A'afiaga Tumau o le Soifua

Mo le fa'amautinoa le logoina e mataupu a afioaga ia TAP ta'itasi, o le a galulue fa'apa'aga le malo fa'alotoifale ma fa'alapotopotoga o a'afiaga tumau o le soifua mo le latou fa'atinoina. O auala e fa'atatau i lenei faiga o le a fa'apitoa i nu'u ta'itasi ma amata a'o le'i faia muamua se gaioiga. E ala i le auai i taimi popofou, o leo o tagata e iai a'afiaga tumau o le soifua ma a latou sui o fa'alapotopotoga o le a tāua tele i le logoina o faiga muamua ma le ta'iala lautele a TAP ta'itasi.

## Mata'ituina ma Lipoti

Lipoti o le Alualu i Luma o le a lipotia i luga o se tausaga fa'aletupe ma o le a lomia i le fa'aiuga o Tesema i tausaga ta'itasi.